ועדת העבודה והרווחה, כנסת 25, פרוטוקול מספר 118, 2023-11-21 00:00

ישראל אייכלר: שלום, בוקר טוב, אנחנו פותחים את הישיבה של וועדת העבודה והרווחה, ח' כסלו, תשפ"ד, 21

ישראל אייכלר: 11

ישראל אייכלר: 23

ישראל אייכלר:  הנושא היום הוא המענים הנדרשים לאזרחים הוותיקים שפונו מבתיהם בקהילה, מבתי אבות ודיור מוגן, במסגרת המלחמה

ישראל אייכלר:  בהתחלה היו הרבה תלונות על דרך פינויים ועל ההתארגנות להוציא אותם ומקומות שהם הגיעו, עכשיו אנחנו מדברים על המענים שנדרשים עכשיו, מכאן והלאה ואנחנו נאפשר לכל הגורמים שעוסקים בזה לדבר בעניין

ישראל אייכלר:  אני חושב שהראשון שאנחנו צריכים לאפשר עכשיו בדיון הזה, היות ואין לנו פה, כולנו אזרחים וותיקים כבר, אם אני חושב, אבל אין לנו פה כרגע מישהו שידבר בשמם הם עצמם, אם יהיה אני אשמח מאוד לשמוע

שלמה פרלוב: אני מהסתדרות הגמלאים

ישראל אייכלר: אבל אתה נראה צעיר, אז בסדר, אז אתה תדבר בשמם, אבל אני רוצה לפתוח עם משרד הרווחה, יריב מן, בבקשה, בוא תן לנו דיווח על המענים הניתנים לאזרחים וותיקים שפונו מבתיהם בקהילה

יריב לוין: אוקי, קודם כל, חשוב לי לומר משהו, אזרחים וותיקים הוא מנהל אחד מתוך ארבעה מנהלים מקצועיים, כפי שיודע אדוני היושב ראש, משרד הרווחה נרתם ביום הפתיחה של המלחמה, בפריסה של מעל 500 עובדים, בעיקר עובדות סוציאליות, בבתי המלון, כמובן, כל הסיוע למשטרת ישראל ולצה"ל ולמטות שהוקמו בנושא הנעדרים והמשרד שלנו פרוס מהיום הראשון בכל מקום שבו נדרשת התערבות חברתית, בכלל זה לדיון שלנו לאזרחים וותיקים - - -     

ישראל אייכלר: רגע, הפינוי עצמו לא עסקתם , נכון?     

יריב לוין: אנחנו כן עסקנו בפינוי של אזרחים וותיקים, אני תיכף אספר על זה

ישראל אייכלר: אז בוא תספר על זה

יריב לוין: בנושא האזרחים הוותיקים, בעצם אנחנו מתנהלים בשתי זרועות, זרוע אחת הייתה של פינויים, אני עצמי השתתפתי בפינוי של שני בתי אבות באשקלון, מאחר שהגגות של אותם בתי אבות לא היו ממוגנים כנגד פגיעה של רקטות ופינינו ממש אפשר להגיד תחת אש, שני בתי אבות, יחד עם פיקוד העורף, בסך הכול פינינו לדיורים מוגנים ולבתי אבות, כ-620 אנשים, גם מהקהילה וגם מבתי אבות שחשופים

יריב לוין:  אני אתן דוגמא אחרת שבנהריה יש לנו שבעה בתי אבות, שבינתיים מחזיקים מעמד, למרות המצב הלא פשוט שהם נמצאים בו, מאחר שיש בהם מיגון טוב ויש בהם יכולת התארגנות טובה, אבל יש לנו כמשרד הכנו כל הזמן אנחנו עוסקים גם בכלכלת פינויים, יש לנו ברקע 200 מיטות פנויות בכל רגע נתון - - -     

ישראל אייכלר: סליחה שאני מפסיק אותך מהדברים הכלליים, אני רוצה ספציפי להיות, היו תלונות אצלנו שאנשים מוגבלים הקשישים, הייתה בעיה עם ההסעה שלהם, איך הסעתם אותם?     

יריב לוין: המשרד שלנו מתקצב בתקציב חירום את המחלקות לשירותים חברתיים, למשל בנגב המערבי, מה שפעם הוגדר עוטף ולכן בתקציב החירום, אותה רשות מקומית, למשל בשדרות, או באשקלון, יכולה לשלם גם על הסעה של אדם, גם אם הוא נזקק לרכב שהוא מעלון, או רכב שהוא צריך, אם האיש נעזר בכיסא גלגלים - - -     

ישראל אייכלר: והם ביצעו את זה כך, כן?     

יריב לוין: כן, בנוסף גם פיקוד העורף מסייע בכך ועוד גורמים נוספים

יריב לוין:  אנחנו מתחילת המלחמה, הקמנו חמ"ל פינויים ותאמנו אותו גם עם חמ"ל הפינויים של אגף הגריאטריה במשרד הבריאות ולמעשה, כל שם שמועבר אלינו עם תעודת זהות ומספר טלפון, מקבל מענה, מי שעוזרים לנו פה בזה מאוד, זה ארגון קדם, ארגון בתי אבות שבעצם, מארגן את כל המפעילים של הדיורים בישראל של בתי האבות ועושה עבודה בעיניי, מקצועית לעילה ולעילא וזה גם שותף שלנו ואנחנו גם רגולטור שלו מנגד ואנחנו מצאנו את הדרך לעבוד במלחמה בצורה כזאת שאנחנו נותנים מענה לפניות של אנשים

יריב לוין:  אני אתן דוגמא אדוני היושב ראש, שעד המלחמה, למעשה, הדיור המוגן היה נושא שהוא פרטי, הוא עדיין פרטי, אבל לשמחתנו, בהובלה של הארגון שמייצג את הדיורים המוגנים, הם בעצם, נעתרו, הרבה מאד דיורים לארח בהתנדבות אזרחים וותיקים מהיישובים שבהם המדינה הכריזה על פינוי מוסדר, כלומר על נוהל פינוי, לא מכל מקום כמובן וככה יכולנו לפנות אנשים, גם לבתי אבות וגם לדיורים מוגנים וזה מאוד מסייע לנו לתת מענים

יריב לוין:  אני אגיד דוגמא שבתחילת המלחמה פונו אנשים לבתי מלון, אבל צריך לזכור שלפעמים אדם סיעודי לא יכול להתרחץ, אפילו בחדר שיש בו אמבטיה ולכן מה שמאפשרים לנו הדיורים המוגנים ובתי האבות זה לתת מענה מקצועי למי שלא יכול להיות בבית מלון, למרות שהוא פונה לשם בראשית המלחמה

ישראל אייכלר: מחזירים אותם מבתי המלון אל הדיור מוגן?     

יריב לוין: אנחנו קודם כל מעדיפים את מי שלא יכול לגור בבית מלון, אנחנו מעודדים את האנשים - - -     

ישראל אייכלר: אני מדבר על אלה שאתה אמרת

יריב לוין: כן, כן, אז אני אתן דוגמא נוספת, אנחנו אפשרנו בבתי האבות של משרד הרווחה, אדוני היושב ראש, אנשים שיש בהם זוג, או אדם פרטי שיש לו עובד זר, סיעודי, יכול לבוא אתו לבית האבות ואנחנו נשלם על המיטה של העובד הזה, זה מאוד חשוב

דבורה ביטון: אבל זה רק עובדים זרים, מה קורה עם אחרים שיש להם מטפלים בשעות סיעוד דרך רווחה ואז הם מתניידים כי הם נמצאים באזור בעייתי, אז אני יודעת שיש לא מעט שהמטפלות לא הלכו איתם ביחד

ישראל אייכלר: את מדברת על מטבים מה שנקרא?     

דבורה ביטון: כן, שעות סיעוד

יריב לוין: אני לא יודע אם יש פה נציג של ביטוח לאומי, אבל אני יכול לענות במקומם, כי אנחנו פשוט עובדים איתם - -     

דבורה ביטון: חשוב לנו לדעת גם מה קורה בהתנהלות הזאת

יריב לוין: נכון, קחו לדוגמא מלונות בים המלח שיש בהם, הביאו לשם הרבה מאוד אנשים משדרות, מיישובים נוספים ובים המלח, אין בשגרה עובדי סיעוד, כי זה מועצה קטנה, מועצה אזורית תמר יש שם אלפיים איש, אין שם ומה שביטוח לאומי עשה, אגף הסיעוד, זה בעצם שקודם כל, נתנו הנחייה לעודד אנשים לא לעבוד לגמלה בכסף, לשמור על המטפל הסיעודי וחלק מהחברות מניידות עובדים לים המלח על בסיס יומי

יריב לוין:  במלון רויאל לדוגמא שהוא המלון הגדול בים המלח, יש שם מעל אלף אנשים, עמותת מטב שמה שם שני עובדי סיעוד שנותנים שירותים, אבל צריך לזכור שזה לא פתרון מיטבי המלונות האלה, אתם יודעים זה שיא הלחץ החברתי - - -     

ישראל אייכלר: מה המענה עכשיו, חודש וחצי אחרי פתיחת המלחמה, אתם צריכים בטח לחשוב מחדש, לחשב מסלול מחדש לגבי כל מיני אנשים שלא נוח להם להיות בבניין בית מלון, יש אנשים שמרגישים שם בבית סוהר, יש אנשים שמרגישים בכלא זהב כזה

יריב לוין: נכון

דבורה ביטון: היינו במלונות, ראינו שחלק מונגשים וחלק לא מונגשים

יריב לוין: אדוני היושב ראש, זה אחרי שלב כלא הזהב, זה כבר באמת משהו, אני אגיד פה משהו, אתה יודע, מדברים על שעון מדיני, יש גם שעון חברתי, אנחנו השאיפה שלנו שהנושא הזה של המלונות יסתיים כמה שיותר מהר, כמו שכל אזרח, אבל מה שעשינו בנוסף זה שכיום פועלים בחלק מהמלונות שיש בהם מספר גבוה של אזרחים ותיקים, יש פעולות הפגתיות, כמו מועדון חברתי, מועדון מופת - -      

ישראל אייכלר: אתם גם מפעילים?     

קריאה: בהחלט לא מספיק אבל, נגיד שתקציב הפעילות לחוסן - -     

יריב לוין: אני לא יודע מי מדבר, בהתפרצות כאילו? אוקי, אז אני אסיים, אף פעם לא יהיה מספיק, אבל מה שמדינה יכולה לעשות עם אירוע שהוא, לא צריך לדבר עליו, כבר הגיע בהפתעה מוחלטת, אנחנו עושים את המקסימום

יריב לוין:  יש לנו כיום כעשרים נקודות שירות במלונות, נתתי קודם את הדוגמא של מלון רויאל בים המלח, גם בגלי כנרת, לדוגמא שיש שם מפונות מהצפון, מלון שנמצא בטבריה

יריב לוין:  אז אנחנו הגדרנו יחד עם גופים שכבר אנחנו עובדים איתם בשגרה, הרחבנו להם את המסגרת ההתקשרות, אמרנו להם, תכנסו עכשיו למלונות, תקיימו שלוש שעות של פעילות חברתית שכוללת קצת בריאות, קצת ספורט, קצת משהו בידורי, קצת שיח הפגתי, אני אתן לכם דוגמא שביום ראשון האחרון, חנכנו ממש, בבית המלון במעלה החמישה, יערים, שמפונים לשם אנשי קיבוץ זיקים ואנשי מושב נתיב העשרה, חנכנו מועדון חברתי שהשם שלו הוא 'ותיק כאן', של שני היישובים האלו, האם זה מספיק? לא, האם אנחנו רוצים להגיע לכל זקן? ברור שכן ובנוסף, אדוני, מה שאנחנו קיבלנו אישור חריג מהחשב הכללי, להתקשר, בפטור ממכרז, עם גוף שיפעיל שירותים כאלו בארבעים נקודות של מלונות עיקריים שבהם נמצאים אזרחים ותיקים כדי שנוכל לתת שם שירותים - - -         

ישראל אייכלר: מאוד חשוב, כי הייתי מודאג ששמעתי ממך, מלון פה, מלון שם ויש כל כך הרבה וכולם זכאים לדבר הזה אז יהיה מי שיהיה, תהיה איזו חברה, או חברות שיוכלו לעשות את זה?     

יריב לוין: כן, כן וזה כבר - -      

ישראל אייכלר: מתי זה יהיה?     

יריב לוין: אני מקווה שתוך ימים, יש לנו איזה קושי משפטי, כי אתה - - -     

ישראל אייכלר: למה, חייב לקחת רק חברה אחת? אי אפשר לקחת עשר חברות? אחת בצפון, אחת בדרום, אחת ב- - -     

יריב לוין: אנחנו עושים את זה, אבל אם רוצים לעבוד מהר, צריך גוף שהוא ברמה ארצית יודע לתת שירותים מעכשיו לעכשיו, המהירות יותר חשובה לנו פה מאיך אני אגיד, מהרצון להיות רגישים לכל דבר, אבל בכל זאת אנחנו נהיה קשובים לדבר הזה

יריב לוין:  חשוב לי להגיד עוד דבר, תראו - - -     

ישראל אייכלר: יש גוף אחד שיכול לספק לכולם?     

יריב לוין: יש מספר גופים, יש

ישראל אייכלר: כולם? ארבעים מקומות?     

יריב לוין: תראה, גם במקום שהוא לא יצליח, למשל, אני אתן לך דוגמא - - -     

ישראל אייכלר: השאלה, אם יש לכם סמכות לעשות את זה גם באזורים לא רק אחד גדול שכולם יחכו עד שהג'ינג'י יבוא לפתוח את השער

יריב לוין: לא, לא, אתה נוגע בנקודה, תראה, היום המלונות, זה גם לא כל כך פשוט להפעיל שם שירותים, מכיוון שאנחנו נמצאים בתחרות באזרחים ותיקים, כי יש גם נוער בסיכון, יש גם בתי ספר, יש גם מועדוניות לילדים בגיל הרך, יש הרבה מאד צרכים שהחברה דורשת שם והחללים במלונות הם לא גדולים, אם ניקח לדוגמא, מקומות שהם יותר בעיתיים, כמו אילת וים המלח, לא מקומות שיש בהם עשרות מקומות פנויים לפעילות חברתית, בנתניה לדוגמא זה הרבה יותר פשוט, בנתניה הזקנים שנמצאים, האזרחים הוותיקים שנמצאים - - -     

ישראל אייכלר: מותר להגיד זקנים אצלנו

יריב לוין: כן, כן, אני זוכר במלונות שנמצאים במלונות שם, הולכים גם למרכזי היום שלנו שנמצאים בנתניה וזה ההסדר הכי טוב, אותו דבר בתל אביב, אבל לא בכל מקום, אפשר לייצר את הפתרון הזה שהוא בעיננו הפתרון המיטבי, זה גם טוב שהאדם יצא בהסעה על אוטובוס, העיקר שייצא קצת מהמלון, יסתובב ולא יהיה כל היום תקוע באותו החדר

ישראל אייכלר: השאלה אם יש משרד שמתכלל את כל הטיפול באזרחים ותיקים מפונים? אתם? משרד הרווחה? משרד הנגב והגליל?     

יריב לוין: אדוני היושב ראש, אמרת מילה שאנחנו, מתכלל זה להגיד, מישהו אחר עושה ואני מנהל אותו, אנחנו עושים, אנחנו לא מתכללים ובגלל שאנחנו עושים - - -     

ישראל אייכלר: אבל זה הפוליטיקלי קורקט היום, זה המילה הכי חשובה, מתכלל, יש כל כך הרבה מתכללים עד שאתה צריך אני כבר לא יודע מי העושה

יריב לוין: לא, אני חושב שהיא מילה בעייתית - - -     

ישראל אייכלר: אתה צודק

יריב לוין:  כשמישהו אומר לך מתכלל, הוא אומר לך הוא עושה ואני אומר לך אנחנו לא הוא, אנחנו עושים

דבורה ביטון: לא, לתכלל זה יכול להיות גם מישהו מטעמכם שיודע ומפקח ועם יד על הדופק על כל, זה אימפריה

יריב לוין: כן, כן

חוה אתי עטייה: משרדים ממשלתיים ויש מישהו שעומד בראש

ישראל אייכלר: כן, אז מי עומד בראש בעניין הזה?     

יריב לוין: אני רוצה להגיד משהו, אני מקווה שהוא לא יפגע בי, אבל אני אגיד שאנחנו מובלים, אני אומר את זה בצורה ברורה, את העשייה החברתית בתחום הזקנה, גם ברמה החוץ ביתית וגם ברמה הקהילתית ונרתמנו לנושא הזה בכלל בלי, אני אומר לך, לחשוב פעמיים, אתה יודע יש הרבה מאד שירותים במשרד הרווחה היום שפשוט הפסיקו לעבוד, כי העובדים הסוציאליים נמצאים במלונות, זאת אומרת הם לא מפקחים על מסגרות, שירותי המבחן לא עובדים בצורה סדירה, זה כרגע מה שמניע אותנו

יריב לוין:  עכשיו האם זה, זה פשוט תקופה של טירוף

ישראל אייכלר: אתם מפעילים גם את המגזר השלישי? יש דברים שמתנדבים יכולים לעשות בכל מקום

יריב לוין: בוודאי, אנחנו משרד הרווחה לא יכול לעבוד ללא התנדבות, ללא המגזר השלישי, ללא החברה האזרחית, גם אם היא ביקורתית עלינו לפעמים, אבל הם חלק חשוב ממשאבי הקהילה שיש במדינה הזאת

ישראל אייכלר: הזכרת שהם כבר גם ככה בשגרה הם מתוחים עד הקצה

יריב לוין: נכון

ישראל אייכלר: אז עכשיו זה פי עשר ממה שהם צריכים לעשות ביום רגיל

יריב לוין: אני הייתי בסיור השבוע במלונות בירושלים, בעץ הזית, בלאונרדו ובמלון שלישי שנמצא יחסית במזרח העיר ואתה רואה שבתחילת האירועים היה גרף מאוד מאוד גבוה של רצון לעשות והיום, אתה יודע, גם יש שחיקה של התנדבות וזה טבעי, לכן צריכות להיכנס מערכות יותר ממסדיות ולתפוס את האירוע הזה ועכשיו אנחנו נכנס ביתר שאת

יריב לוין:  אני מקווה באמת שתינתן לנו היכולת לעבוד כמה שיותר מהר ולהכניס גופים בצורת התקשרות סדורה, זה למשך חודשיים-שלושה ואחר כך אני מקווה שכולנו נחזור לשגרה שלנו, כך אני מקווה, אבל המהירות כרגע זה מה שמעניין אותנו

ישראל אייכלר: לפני שאני אתן לך אדון פרלוב אני רוצה לתת למשרד הנגב והגליל שגם הם ממונים על העניין הזה, שם ותפקיד

ינון אזולאי: שמי חנה אזולאי, אני מאגף בכיר אזרחים ותיקים, נגב גליל וחוסן לאומי

ינון אזולאי:  רציתי להוסיף על הדברים של יריב שאנחנו עובדים ביחד איתכם, יש לנו כמה וכמה פורומים משותפים שאנחנו איתכם, עם משרד הבריאות, עם הג'וינט, מנסים באמת, לרדת לשטח ולתת מענים לפי מה שצריכים

ינון אזולאי:  אנחנו עובדים הרבה עם היועצים הרשותיים שלנו, ברשויות המפונות וברשויות הקולטות, לבדוק, באמת צריכים ייעודיים, לראות איפה אנחנו יכולים - - -     

ישראל אייכלר: מה מצאתם?     

ינון אזולאי: מצאנו שאנחנו צריכים לייצר שגרות, גם אצל האזרחים המפונים באתרי המפונים וגם יש עכשיו, רואים בשטח שאנשים יוצאים ממלונות ומתחילים לשכור דירות - - -     

ישראל אייכלר: כן, הוועדה הזאת אישרה, אני אומר את זה לפרוטוקול, הוועדה הזאת אישרה את ההסכם שבין משרד התיירות ומשרד האוצר, אכלוס עצמי זה נקרא, של אנשים שלא רוצים לשבת בבתי מלון, כל אדם מקבל 200 ₪ ליום וילדים מקבלים 100 ₪ ליום, כך שזה יכול ליצור תקציב חודשי שיכול לשכור בכל מקום שנוח לו, לא חייב להיות כלוא במלון, צריך להגיד את זה גם ליושבים בבתי המלון וחושבים שהם כלואים, הם יכולים בהחלט בתקציב הזה שהוא לא גדול, אבל הוא מספיק כדי לשכור מקום איפה שהם רוצים

ענת כהן שמואל: יש גם בקנה המשך להסכם הזה לעובד זר

ישראל אייכלר: שגם העובד הזר-         

ענת כהן שמואל: לזכאי גמלת סיעוד שגם העובד הזר יקבל 200 שקלים

קריאה: לא העובד הזר, המעסיק שלו

ישראל אייכלר: רגע, אתה צריך להסביר לי מה זה המעסיק בגינו

קריאה: אני אתן לסמנכ"ל משאבי האנוש, אלון שמר להציג את ההסכם

ישראל אייכלר: אבל רגע, היא עוד לא סיימה, סיימת? כן, אז בבקשה, נעבור אליכם

אלון שוסטר: אלון שמר, סמנכ"ל במשרד התיירות ומנהל החמ"ל האזרחי שאחראי על פינוי כל המפונים בארץ

אלון שוסטר:  אז ביוזמת השר חיים כץ, הושג הסכם שכל מפונה שיש לו עובד זר חוקי, יקבל את המענק של 200 השקלים, אבל מכיוון שאין להם תעודת זהות, אז המענק יינתן למפונה, במקום 200 הוא יקבל 400 שקלים

ישראל אייכלר: והוא ישלם לעובד הזר את ה-200?     

אלון שוסטר: נכון

ישראל אייכלר: אז שיהיה בהצלחה, אני מבין שזה צריך להגיע לוועדה, נכון?     

דבורה ביטון: אגב, משרד התיירות, יש לכם תאריכי הארכה היום למפונים? כי ב-22 הכול מסתיים

אלון שוסטר: זה יוארך

דבורה ביטון: אין עדיין תאריך רשמי

אלון שוסטר: לנו יש תאריכים, רק הממשלה צריכה לאשר את זה

דבורה ביטון: אה, כן? מה התחזית, כי אני כל היום שואלת

אלון שוסטר: חבר'ה, 85 אלף מפונים כרגע בחרדות, מחר הם צריכים לעזוב את המלון שלהם

ישראל אייכלר: יש לדעתי, יש להם חרדות קשות יותר מאשר החרדה הזאת, כי אני מניח - - -     

אלון שוסטר: לא, הם לא יודעים מה הם עושים מחר

ישראל אייכלר: אני כן יודע מה הם עושים מחר, כן, מאיפה אני יודע? המדינה לא תפקיר אותם

דבורה ביטון: לא, זה בטוח

ישראל אייכלר: אז מתי הממשלה צריכה להחליט?      

אלון שוסטר: עכשיו, זה בהצבעה טלפונית, בשעות הקרובות והארכה תהיה עד ה-31 בדצמבר

ישראל אייכלר: מאריכים עד 31 בדצמבר?         

אלון שוסטר: כן, כאשר לשר הביטחון יש אפשרות לקצר את זה במידת הצורך - - -     

ישראל אייכלר: אם תסתיים המלחמה

אלון שוסטר:  ורווחה של אשקלון מפונה עד ה-29 בנובמבר

קריאה: מה עם הצרכים המיוחדים

אלון שוסטר: הצרכים המיוחדים ברווחה, אנחנו עובדים בצמוד למשרד הרווחה

ישראל אייכלר: אז מפלס החרדות שיש לאנשים בתקופה הזאת, זאת האחרונה, בעזרת השם, רק תדווחו לנו לוועדה, אני מבקש, ענת, אני מבקש שישלחו לכם הודעה מתי הממשלה החליטה

אלון שוסטר: אשקלון לא פונתה אף פעם, הם קיבלו שבועיים אוורור והשבועיים אוורור עברו מזמן והאריכו להם ביותר משבועיים, כרגע הולכים להאריך - - -     

דבורה ביטון: מה קורה עם אוכלוסיות כאלה מבוגרות - -     

אלון שוסטר: לא, אז אני מפריד את הזכאים לפינוי באשקלון שקיבלו שבועיים אוורור, לרווחה שחלקם פונו כבר בשביעי לחודש, או אפילו בשביעי והם נמצאים עד היום, כרגע החלטת הממשלה, בתיאום עם שר הרווחה שהם עד ה-29 בנובמבר יקבלו הארכה לשלושת המלונות וכך יהיה להם זמן שבוע להתארגן לחזרה הביתה

דבורה ביטון: אבל אתה מדבר גם עם אלה שאין להם ממ"דים, מוגבלויות, קשישים?     

אלון שוסטר: לא פונו, לא פונו, מי שאין לו ממ"ד לא פונה, רק שבועיים

ישראל אייכלר: תן לי לתרגם אותך, את היית בישיבות ואת יודעת שמדובר באשקלון, רק במי שאין לו מגונית

דבורה ביטון: אני שואלת אם גם להם ב-29?     

ישראל אייכלר: להם זה עד ה-29

אלון שוסטר: 62 אלף אנשים

ישראל אייכלר: כן

אלון שוסטר: חבר'ה, אבל הם לא פונו, הם פונו רק שבועיים אוורור, יש הבדל עצום

ישראל אייכלר: כן, זו תוכנית אחרת, משב רוח

אלון שוסטר: כן, צודק היושב ראש

ישראל אייכלר: לא משיב הרוח, משב רוח הם קוראים לזה, כן, אז בוא נחזור להתמקד בנושא שלנו, את רצית לדבר, תגידי לנו את שמך ותפקידך?     

קריאה: רגע, ההסכם עוד לא הגיע?     

ישראל אייכלר: עוד לא הגיע, אנחנו מחכים לזה

אסנת אייל: תודה, דוקטור אסנת אייל, מנהלת אגף חינוך רווחה וקהילה במרכז שילטון אזורי

אסנת אייל:  אני מביאה ממש מהקולות של השטח של הבוקר, מה חסר, אני יודעת שכולם מאוד מאוד מנסים ועובדים, אבל בואו רגע נגיד, מהם הצרכים נכון לעכשיו

אסנת אייל:  קודם כל, חסר תקציב ממש מתוגבר לסדנאות רגשיות של חוסן וכו' לכל הפעילויות של הוותיקים במוקדי הפינוי, גם נושא ההסעות למוקדי הפינוי עדיין לא סגור סופית

אסנת אייל:  חסרים לנו תקציבים לטיפולים רגשיים פרטניים לאזרחים הוותיקים, גם האזרחים הוותיקים הצלולים וגם הדמנטיים, כמובן בהתאמה

אסנת אייל:  אני רוצה גם להגיד שהעובדים הזרים שנמצאים איתם וגם הם חוו תקופה לא פשוטה, גם להם בעצם, אנחנו מבקשים סיוע ועזרה ואפילו טיפולים אם אפשר בשפה שלהם מצוין ואם לא, אז אפשר בהחלט בשפות שהם מבינים, אנגלית וכו'

אסנת אייל:  דבר נוסף, יש אזרחים וותיקים שלא יכולים להיות בקהילה והם בעצם זקוקים למקום אחר להתגורר בו, אבל לא למחלקה סיעודית בבית אבות, בסטטוס הם מתאימים למחלקה סיעודית בבית אבות, אבל הם אנשים שחיו בקהילה עם עובדת זרה והם זקוקים לדיור מוגן, היציאה שלהם מהקהילה מחלישה אותם, אנחנו זוכרים שהיום הקהילה, בוודאי הקיבוצית של המושבים וכו' וגם של ערים, אבל בקיבוצים הקהילה היא מאד חזקה, זה מקור כוח אדיר לחוסן ולצמיחה ולכן, אנחנו מאוד מבקשים לתת פתרון לדברים האלה

ישראל אייכלר: תודה רבה

ישראל אייכלר:  עכשיו זכות הדיבור לאזרחים הוותיקים, מר פרלוב, בבקשה

שלמה פרלוב: שלמה פרלוב, אני ראש האגוד המקצועי בהסתדרות הגמלאים וממונה על יישום זכויות

שלמה פרלוב:  אני מאוד שמח על מה ששמעתי, אבל אנחנו בהסתדרות הגמלאים התחושות שלנו קצת שונות, אנחנו כבר שלושה שבועות רצים מגורם ממשלתי אחד לשני, כל אחד מתכלל זה מן מושג במילון חדש, מתכלל זה, מתכלל ההוא, אנחנו עוברים את כל המשרדים הממשלתיים, כל הנציגים שקיבלנו, גם בעזרתה של חברת הכנסת מירב כהן, אנחנו לא מקבלים מידע, איפה נמצאים האזרחים הוותיקים, איפה ריכוזים שלהם וכי למה, אנחנו רוצים לרדת לשטח, להשיג תרומות ולבוא עם אמנים שהם עצמם גמלאים-אזרחים ותיקים ולהפיג

שלמה פרלוב:  יש לנו גם מרצים שלנו, יש את הנושא של עושק והונאת אזרחים וותיקים בחשבונות הבנק ובכרטיסי אשראי, יש לנו את המרצים יש לנו את החומר

שלמה פרלוב:  אנחנו כבר שלושה שבועות רצים מאחד לשני, אנחנו החלטנו שאנחנו יורדים לים המלח לריכוזים ולנסות

שלמה פרלוב:  אני גם בקשר עכשיו עם הקהילה היהודית בוונקובר ואם אנחנו נדע איפה לשים את האצבע אז יכול להיות שאנחנו נקבל גם תרומה

שלמה פרלוב:      אנחנו מרגישים שאין גוף אחד מנהלת אזרחים וותיקים נקרא לו, במדינה, נראה לנו שגם עם כל הכבוד, המשרד לגליל ולנגב, זה לא בראש מעייניו והלוואי שאני טועה

שלמה פרלוב:  אנחנו מאד מאוד מבקשים שיהיה גוף אחד שתהיה כתובת אחת, משום שאנחנו מקבלים כבר מידע ואני חבר הנהלת ארגון גמלאי צה"ל צוות, אנחנו מקבלים מידע מביקורים באזורי הפינוי שמתחיל לאנשים כבר להישבר, יש שעמום, יש מן שגרה לא בריאה ואנחנו רוצים לבוא ולהפעיל, לא רק זה, אנחנו גם מציעים הצעות עבודה באמצעות פרויקט וותיקים לעבודה, למפונים שהם אזרחים וותיקים שהם מסוגלים לעבוד, בעיקר באזור ירושלים והמרכז, למצוא משרות זמניות

שלמה פרלוב:  אני מבקש לצאת פה ברשות אדוני, עם מסר שיהיה גוף אחד שיש לו טלפון ושיש לו משימה לרכז את כל הטיפול וכל הרגולציה

שלמה פרלוב:  זה לא יכול להיות שהמנכ"ל שלנו ויושב הראש וגם אני, אנחנו פונים החל מרח"ל, משרד הרווחה, משרד לאזרחים וותיקים, כל אחד נותן לנו שם שבסוף האחרון השרשרת זה נציג חברת המתנ"סים בים המלח

שלמה פרלוב:  יש רצון לעזור, יש רצון להפיג את המתח, את השגרה, אבל תנו לנו כתובת, אין לנו כתובת

שלמה פרלוב:  עכשיו דבר נוסף, אנחנו נתקלנו אתמול, אמנם אדוני לא בוועדה הזאת, אבל שאזרחים וותיקים נאלצים לשלם בדיור הציבורי עבור התקופה שהם עדיין לא נמצאים בבתים שלהם וזה בוא נאמר שאני יכול להגיד שזה לא יפה וזה אולי קצת עושק, אני מבקש שגם הוועדה תתייחס לזה

ישראל אייכלר: מה אתה מדבר על אנשים שאין להם את התרופה הזו בבית?     

שלמה פרלוב: שאנשים קשישים, אני מדבר וגם אחרים שמתגוררים בדיור ציבורי כמו בעמידר, לא נמצאים מה-7-9 באוקטובר בדיור המוגן, נמצאים בבתי מלון בכל מיני מתקני אירוח, אבל מחייבים אותם לשלם, למשל לעמידר, שכירות חודשית, זה דבר מאוד מאוד מקומם ומאוד בעייתי

שלמה פרלוב:  אנחנו פנינו לשר מיקי זוהר ש- - -     

ישראל אייכלר: דיברת על תרופות, נדמה לי

שלמה פרלוב: לא תרופות, על תקופות, אני אדבר אדוני ואני אדגיש, שכר דירה למפונים שגרים ב- - -     

יריב לוין: מקבצי הדיור של משרדי השיכון והקליטה, על זה הוא מדבר, שאנשים פונו מהמקבצים, אבל עדיין החברות המשכנות –     

שלמה פרלוב: מחייבים אותם בשכר דירה חודשי עדיין

שלמה פרלוב:  אנחנו גם פנינו לשר מיקי זוהר שייתן לנו תקציב המשרד שלו, לטובת פעילות תרבות למפונים וגם אפשר להרחיב את זה, לא רק לקשישים, תשובה לא קיבלנו עדיין, אז אני חוזר ואומר, אם נקבל כתובת ואם נקבל טלפון ואדוני ימליץ על גוף אחד שבלי מתכלל ולא זה, גוף אחד שיטפל באזרחים וותיקים, אז אנחנו נתחיל לטפל בשורש של הנושא

שלמה פרלוב:  אזרחים וותיקים מטבע הדברים סוחבים על גבם כל מיני בעיות אחרות, בעיות בריאות וסיעוד ולכן צריך להתייחס אליהם קצת אחרת

שלמה פרלוב:  תודה רבה אדוני

ישראל אייכלר: תודה רבה, אני רוצה לאפשר לגברת קרמר מארגון לשמ"ה

אסתר קרמר: תודה רבה, רציתי לדבר על אנשים שהם גם גיל שלישי וגם מתמודדי נפש, לצערי, בתקופה הזאת גם כמות מתמודדי הנפש גודלה, קודם כל אנשים שהם מעל גיל 65, מעל גיל פרישה ומתגלה אצלם קושי נפשי, הם לא זכאים לקבל סל שיקום, רק אם ההתפרצות הייתה לפני גיל 65, אי אפשר לקבל אישור לסל שיקום, אם האבחנה היא אחרי גיל פרישה, כי אין אבחנה של נכות אחרי גיל 65 ולכן הם לא יכולים לקבל סל שיקום שזה בעיה

אסתר קרמר:  עכשיו באופן כללי, אין בכלל מענים של סל שיקום, כמעט ואין מענים של סל שיקום במלונות ולכן אנשים שהם גם קשישים, אני כל הזמן מדברת על זה שאנשים יש להם ריבוי מוגבלויות, זה אחד מריבוי המוגבלויות הבסיסיים, אני חושבת שצריך שיהיה מענה מינימלי שכל האנשים שיש להם טראומה מהפינוי ויש הרבה אנשים כאלו, שיהיו אבחנות מהירות וקבלה מהירה של השירותים שזכאים להם אנשים מתמודדי נפש, תודה רבה

ישראל אייכלר: תודה רבה, רצית להעיר משהו?     

אלון שוסטר: בנושא הריכוזים, משרד הנגב והגליל ומשרד הרווחה מוזמנים לפנות למערך הדיגיטל הממשלתי, משרד התיירות סיים איסוף 81 אלף תעודות זהות, שמות של כל המפונים בארץ, אפשר לקבל שם חתכים לפי גיל, אפשר לקבל כל חתך אפשרי

ישראל אייכלר: כן? אני למשל רציתי לשאול, האם ידוע למשרדים, כמה אזרחים וותיקים פונו וכמה אזרחים וותיקים לא פונו מהאזורים המפונים?     

אלון שוסטר: יחסית זה קל, כי אנחנו יודעים מי פונה, אנחנו יודעים שיש 130 אלף

ישראל אייכלר: יש לך את המספר?     

אלון שוסטר: אין לי, לא נתבקשתי

ישראל אייכלר: למי יש? משרד הרווחה יש לכם מספר?     

יריב לוין: לנו יש מספר כללי, אבל הוא לא מאוד מדויק, אנחנו יודעים שיש בערך מעל 200 אלף אנשים במלונות, אנחנו מעריכים - - -     

ישראל אייכלר: לא, אזרחים וותיקים?     

אלון שוסטר: לא, במלונות יש 85 אלף, אין 200

ישראל אייכלר: רגע, הנגב והגליל יודעים כמה?     

יריב לוין: אנחנו מעריכים שיש 11 אחוזים של אזרחים וותיקים בישראל, אנחנו מעריכים שבמלונות יש 15 אחוזים, כי יש יותר אזרחים שפונו שהם וותיקים, תראו, יצא לי לראות שאנשים שלנו מנסים לקחת נתונים, במדינת ישראל היא עדיין מדינה חופשית, אתה לא יכול לבוא לאדם שנמצא בבית מלון רק כי פינית אותו ולהכריח אותו לתת לך תעודת זהות שלו, אנשים לא מעוניינים - - -     

אלון שוסטר: לא צריך את זה, אנחנו משלמים לכל המלונות, בשביל לקבל כסף, הם חייבים לדווח מי נמצא במלון, יש לנו את רשימת כל המפונים עד האחרון שבהם ואתם יכולים להתחבר - - -     

ישראל אייכלר: אלון שמר, אני רוצה לבקש ממך משהו –     

אלון שוסטר: בבקשה

ישראל אייכלר: כנציג משרד התיירות שאסף את החומר, אם תוכל היום-מחר, להורות שמישהו במשרד שלכם יעביר אלינו לוועדת העבודה והרווחה, למשרד, את החיתוך של האזרחים הוותיקים, כמה פונו מ-65 והלאה, כמה פונו וכמה עוד לא פונו, בסדר? תודה רבה, אנחנו נעביר לך את זה אדון פרלוב ברגע שנקבל

שלמה פרלוב: לפני שלושה שבועות, התבקשו כל המפונים להיכנס לאיזושהי אפליקציה במחשב ולדווח פרטים עליהם, בין היתר, אם נשאר לך בית, לצערנו יש אם יש חלל לחזור, יש לך עבודה, או אין לך עבודה לחזור, על מנת להתחיל לעשות סוף כל סוף מיפוי צרכים והובטח לי שאחרי שהסקר הזה יתבצע, בקרב המפונים, יתכן ואנחנו נקבל מה שאנחנו צריכים

ישראל אייכלר: תודה רבה, אני רוצה לפנות בזום למשרד התחבורה, אני תמיד אומר שבזום אני לא אוהב לתת, אני אוהב לתת לאנשים שמצאים פה, אבל בגלל שקשיי הקשר עם הזומים, כמו שראינו פה אתמול, אבל הנושא של העברה והתחבורה של הקשישים והפינוי וגם עכשיו מאוד מאוד חשוב לנו, אז איתנו דלית רגב

דלית רגב: בוקר טוב אדוני היו"ר, אנחנו בזום מסיבות מוצדקות משום שאנחנו בשטח, גם סופר וגם אנוכי, לשנע מפונים, אנחנו עושים את זה גם עכשיו, כרגע אנחנו בהפוגה רק לדיון הוועדה ואנחנו חוזרים תיכף לשינוע

ישראל אייכלר: מצוין, אז השאלה שלנו מתמקדת עכשיו באזרחים וותיקים

דלית רגב: אז קודם כל, אנחנו מעבר לשאטלים שאנחנו עושים חינם במלונות ים המלח, אילת וירושלים, פעילות הפוגה, הפגה שמשתמשים בה הרבה מאוד אזרחים וותיקים, מתקשרים לכוכבית 8787 של משרד התחבורה ומתאמים הסעות ומאוד מאוד נהנים מפעילויות ההפגה האלה

דלית רגב:  מעבר לזה, יש לנו תחבורה ציבורית חינם רב-קו חינם גם למפוני צפון-דרום והכי חשוב, אנחנו עושים הסעות חינם לצרכים רפואיים ולמשימות לאומיות בהם משתמשים המון המון קשישים, כולל ברכב נגיש, יש לנו רכב נגיש בים המלח ובאילת

דלית רגב:  160 נסיעות כאלה אנחנו עושים ביום, זה המון, 90 אחוז מהנסיעות אומדן, אומדן זה קשישים

דלית רגב:  שלחתי למנהלת הוועדה ענת, דוגמאות של תמונות שבעצם ממחישות את הפעילות שלנו

דלית רגב:  אנחנו בעצם, מעבר לחובתנו, אגב בחפ"ק, אנחנו גם חברים בכל החפ"קים, חפ"ק אילת, ים המלח, בטבריה ומשפחות החטופים

דלית רגב:  מה שחשוב לי לומר שהם סופרים את ההרכב של המלונות, בהרכב של המלונות גם הם מדברים על אזרחים וותיקים, במלונות שאנחנו מזהים בעיה - - -     

ישראל אייכלר: למשל בירושלים יש אזרחים וותיקים ויש אנשים עם מוגבלויות, יש לכם רכב להסעה?     

דלית רגב: בירושלים יש לנו שאטלים בין המלונות חינם

ישראל אייכלר: שאטל זה אוטובוס

דלית רגב: נכון, שאטל חינמי ויש לנו תחבורה ציבורית

ישראל אייכלר: אבל אוטובוס זה לא לאזרחים וותיקים שהם- - -     

דלית רגב: לא נדרשנו אדוני היו"ר, לא נדרשנו לרכב נגיש, כאשר נדרשנו, חברת הכנסת קרין אלהרר ביקשה מאיתנו רכב נגיש באילת, למחרת כבר היה רכב נגיש באילת, כרגע אין לנו דרישה לרכב נגיש כלל וכלל בירושלים

דלית רגב:  מעבר לזה אני רק רוצה להגיד - - -     

ישראל אייכלר: תגידי עוד פעם את הכוכבית שאם יש מישהו שרוצה לפנות אליכם בעניין כזה שיוכלו לרשום

דלית רגב: הכוכבית 8787 זה רק לעשרה אנשים לפעילויות הפוגה

ישראל אייכלר: לא, אני רוצה לאנשים וותיקים ומוגבלים

דלית רגב: העברתי את המספר למנהלת הוועדה לענת, אני אוכל לקרוא אותו

ישראל אייכלר: אני פשוט רוצה שאנשים ירשמו וידעו

דלית רגב: מיד אני מקריאה את שני המספרים, 03-9545423 –     

ישראל אייכלר: מי שצריך רכב עם נגישות או לאנשים וותיקים

דלית רגב: או 58 וזה בעצם הרכב הנגיש בים המלח ואילת ואנחנו עושים הרבה מאוד שימוש ברכבים האלה ונותנים מענה

דלית רגב:  מעבר לזה - - -     

ישראל אייכלר: המספר הזה זה לא רק לים המלח ואילת? 	יש לנו רכב רק בים המלח, נגיש רק בים המלח ואילת, אבל המפונים בים המלח, אילת וטבריה

ישראל אייכלר: מה עושה אדם מוגבל וקשיש בירושלים, בתל אביב, בכל מיני מקומות?     

דלית רגב: אנחנו כרגע נותנים את המענה שלנו, אגב, אני רק רוצה, אדוני היו"ר, להגיד שהייעוד של משרד התחבורה זה לא התפקיד והייעוד שלו, אבל ברגע שמנכ"ל משרד התחבורה זיהה את הצורך - - -     

ישראל אייכלר: אז הנה, אני מזהה צורך ואני מבקש מכם להתארגן

דלית רגב: רגע, שנייה, שנייה, ברשותך, רק אני אומרת, כרגע, ברגע שאנחנו נקבל נתונים, אז יכול להיות שאני אבקש מהרשות לתחבורה ציבורית, כרגע ברגע שיש לכם נתונים על צורך כזה אז אני אבקש רכב נגיש, אבל כרגע אין לי שום פניות מירושלים, או מטבריה לגבי רכב נגיש

ישראל אייכלר: אתם עובדים בתיאום עם משרד הרווחה, או התיירות, או הנגב והגליל?     

דלית רגב: רגע, רק אני רוצה לחדד ולומר - - -     

ישראל אייכלר: זה מאוד חשוב, כי להם הנתונים, את לא מצפה שוועדת העבודה והרווחה תדע איפה יש קשיש שצריך

דלית רגב: לא, יש מוקד, קודם כל הפעילות של המוקד, אנחנו נותנים מענה רק בשלושה אזורים, ים המלח, אילת וכרגע בטבריה, זה מה שאנחנו נותנים, כאשר רק בים המלח ובאילת יש לנו רכב נגיש, אין לנו צורך גם בטבריה, אנחנו שם, אני כרגע בטבריה, סופר ואני כרגע בטבריה ואין לנו צורך ברכב נגיש, לא קיבלנו שום דבר והמספר של המוקד מפורסם בכל הארץ, בכל החפ"קים, בכל פיקוד העורף, אין לנו יכולת, כרגע השבתנו את כל ה-     

ישראל אייכלר: בסדר, תודה רבה, אנחנו מאוד מברכים על זה ותעבירו גם למשרד התחבורה שיש עוד אזורים שכדאי לחשוב שיתנו שמה הסעה, לא רק באוטובוסים לאנשים מבוגרים ואנשים עם מוגבלויות

ישראל אייכלר:  תודה רבה גברת רגב

דלית רגב: תודה

ישראל אייכלר: אנחנו נעבור פה לגברת סרגוסטי, ארגון בזכות

עדית סרגוסטי: ארגון בזכות, אנחנו אמנם ארגון זכויות לאנשים עם מוגבלות, אבל אזרחים וותיקים רבים מהם הם אנשים עם מוגבלות וגם אנחנו מזהים שבטח בזמן המלחמה, יש צרכים שהם משותפים, גם לאנשים עם מוגבלות ואזרחים וותיקים וזה מתקשר גם לוועדה שתהיה כאן מאוחר יותר, לגבי תקנות לשעת חירום, מתוקף חוק שוויון זכויות לאנשים עם מוגבלות

עדית סרגוסטי:  אנחנו מזהים שיש צורך וזה עלה בישיבות קודמות שהתנהלו בוועדה הזו, בפונקציה של אדם שיושב ברשות המקומית שממנה בה אנשים גרים בשגרה ושהתפקיד שלו יהיה להיות בקשר יזום, אקטיבי עם כל אזרח וותיק וכל אדם עם מוגבלות בתחום הרשות שמעוניין בזה

עדית סרגוסטי:  יש כספת, עלה כאן, אדוני היושב ראש, כמו שאתה זוכר, עלתה פה כמה פעמים העניין של הכספת הנצורה, אותו מאגר מידע שאמור להיות בידי הרשות המקומית וששם נמצא מידע לגבי כל האזרחים הוותיקים - - -     

ישראל אייכלר: אנחנו נדבר על זה היום בישיבה

עדית סרגוסטי: אני רוצה להעלות את זה כרגע ואני מבקשת אם ניתן לקיים ישיבה מיוחדת בוועדה הזאת, כרגע יש מספר מוגבל מאוד של תקנים שהג'וינט הצליח לגייס כספי פילנתרופיה, אנחנו חושבים ש- - -     

ישראל אייכלר: לתומכי קהילה מה שנקרא?     

עדית סרגוסטי: תומכי קהילה, זה משהו שצריך להרחיב אותו כבר עכשיו, צריך להכניס אותו גם לתקנות, אבל חייבים להרחיב אותו כרגע, כרגע יש מעט מאוד תומכי קהילה, זה צורך ממש אקוטי, מישהו שיהיה בקשר, בין אם האדם נמצא - - -     

ישראל אייכלר: זה לא משרד הרווחה צריך לעשות את זה?     

עדית סרגוסטי: זה משרד הרווחה צריך לעשות את זה, רק - - -     

ישראל אייכלר: אז בוא נשמע, מה אתה אומר? היה דיון והוחלט ודובר המון על תומכי הקהילה, מה עשיתם?     

עדית סרגוסטי: כרגע יש בסך הכול שישים תקנים, הם מיועדים לרשויות מקומיות מאוד מסוימות, התקנון הוא לתקן אחד ל-3,500 איש, ברור שאין לו שום סיכוי שבעולם להצליח ליצור קשר - -     

ישראל אייכלר: בוא נשמע את תשובת משרד הרווחה

יריב לוין: יש גם יוזמה מאוד יפה של הג'וינט הנושא הזה ומעבר לתקנים האלה, גם יש תקנים ברשויות מסוימות שקולטות אזרחים וותיקים, אמרתי נתניה, חדרה, מקומות שיש בהם בתי מלון שגם להם ניתנו תקנים, הם מונחים ומופעלים על ידי המחלקות לשירותים חברתיים שבעצם, חלק מהעבודה של משרד העבודה והרווחה ובנוסף לזה, צריך לזכור שגם לנו יש כ-160 תקנים של רכזי שייכות, אם אתה זוכר בתקופת הקורונה שגם הם עוסקים באותה פעולה, הם עוזרים לעובדים הסוציאליים וזה באמת, מאפשר לתת מענה - - -     

ישראל אייכלר: הם נמצאים בשטח?     

יריב לוין: כן

עדית סרגוסטי: האם היום אתם במצב שאתם יוצרים קשר יזום עם כל אדם שיש לגביו מידע? עד כמה שאנחנו יודעים לא כל הרשויות - -     

ישראל אייכלר: נגעת בנושא אחר של הכספת

יריב לוין: אני אשמח לקבל שאלות מחברי הכנסת, אבל אני אגיב לשאלתך כי כבר שאלת אותי - - -     

עדית סרגוסטי: גם בתור ציבור מותר לי לשאול

יריב לוין: נכון, אבל אני מחויב ב-     

ישראל אייכלר: כן, כן, שאלתי אותך

יריב לוין: לנבחרי הציבור ולא לכל גוף ש-     

ישראל אייכלר: לא, לא, אני שאלתי אותך את השאלה שהיא הציגה

יריב לוין: יש לנו את מוקד 118 , המוקד הזה בשל צרכי המלחמה תגברנו אותו בעובדת סוציאלית שהיא מומחית לנושא זקנה, היא מבצעת שמה מענים לאנשים שפונים, גם על שאלות רגשיות, אבל עשינו עוד דבר, שאלת מקודם על שיתופי פעולה - - -     

ישראל אייכלר: אולי תגיד עוד פעם את הטלפון

יריב לוין:  	118, כמו 101, 118, משרד הרווחה, מוקד, יש שם מענים, אנחנו - - -     

ישראל אייכלר: הם מיד יגיעו לגברת הזאת?     

יריב לוין: כן, המוקד הזה מחובר למחלקות לשירותים חברתיים, אם פונה אדם ממועצה אזורית אשכול, מפנים את זה לעובדת סוציאלית בתחום הזקנה של מועצה אזורית אשכול, גם אם הקהילה התפנתה למלון באילת, אבל בנוסף המוקד הזה נותן כיום בגלל המצב, גם מענה רגשי, אבל שאלתם על שיתופי פעולה אז עשינו שיתוף פעולה עם המשרד לנגב וגליל שיש שם גם אגף אזרחים וותיקים והם עושים פעולות ייזומות טלפוניות לאזרחים וותיקים ואמרנו להם להפנות אלינו צרכי רווחה כשמגיעים אליהם, אז גם עשינו פה איזשהו שיתוף פעולה בקטע הזה

עדית סרגוסטי: אם אפשר הערה רק - - -     

ישראל אייכלר: לא, לא, אי אפשר

דבורה ביטון: כבוד היושב ראש, אפשר להגיד - - -     

ישראל אייכלר: רק רגע, אחרי הזה

דבורה ביטון: כן, כי אני צריכה לצאת לעוד וועדות

ישראל אייכלר: הרשות לזכויות ניצולי שואה, עובדת סוציאלית גלית עגיב

גלית עגיב: שלום, אני עובדת סוציאלית ואני גם מנהלת את השירות הסוציאלי ברשות לזכויות ניצולי שואה

גלית עגיב:  כידוע ניצולי שואה הם חלק מאזרחים וותיקים והם בעצם מטופלים על ידינו, אנחנו בתחילת כל הפינוי, ערכנו מיפוי יזום כשאנחנו יודעים בדיוק איפה ניצולי השואה נמצאים, היכן הם מתגוררים, מי נשאר בביתו, מי פונה לבתי המלון, מי עבר לבני משפחה, יש לנו את המיפוי המלא של - - -     

ישראל אייכלר: כמה אנשים יש לכם?     

גלית עגיב: 580 מפונים

ישראל אייכלר: ניצולי שואה

גלית עגיב: ניצולי שואה, כשרובם, 216 נמצאים בבתי מלון ברחבי הארץ, בעיקר אילת, ים המלח, תל אביב, ירושלים, נתניה, הרצליה ועוד ערים נוספות, 170 בערך פונו לבני משפחה, 30 בערך פונו לבתי אבות ודיורים מוגנים ויש לנו גם 95 שנשארו בעוטף, אנחנו יודעים שהם לא רצו לצאת מהבתים, אנחנו דאגנו להם ו- - -     

ישראל אייכלר: יש להם חדר מוגן?     

גלית עגיב: לא, לא לכולם יש חדר מוגן, אבל - - -     

ישראל אייכלר: בעוטף אין להם חדר מוגן?     

גלית עגיב: מי שלא רצה לצאת אז הוא לא יצא ואנחנו ערכנו שיחות ממש פרטניות עם כל אחד ואחד מהם, עשינו מיפוי של הצרכים באמצעות וועידת התביעות, אנחנו הובלנו אליהם ציוד שהוא לא כלול, גם ציוד היגיינה ומוצרי ספיגה וממש בהתאמה אישית ואנחנו תיווכנו בינם לבין קופות החולים, יש לנו פרויקט שהוא עם קופות החולים - - -     

ישראל אייכלר: אני קצת מודאג ממה שאמרת, יש ניצולי שואה שחיים בעוטף ואין להם חדר ממ"ד?     

גלית עגיב: כן, כן והם מסרבים לצאת

חוה אתי עטייה: שהם מעבר לשבעה קילומטר, אז אין להם מיגון, יש כאלה

ישראל אייכלר: את מדברת על העוטף, לא מעבר לשבעה קילומטר

חוה אתי עטייה: לדוגמא במועצה אזורית אשכול שהם מועצה אחת ויש אזורים שהם מחוץ לטווח של השבעה קילומטר ואין להם מיגון

גלית עגיב: כן, אנחנו מדברים על האזורים האלה שהם אזורים שעדיין-     

ישראל אייכלר: שמעבר לשבעה קילומטר

גלית עגיב: כן, אבל גם בשדרות יש עדיין ניצולים שנשארים שם

חוה אתי עטייה: ירקוני שהוא נלחם ואנחנו במשא ומתן עם האוצר

ישראל אייכלר: כן?     

גלית עגיב: כן, כן, השמות שלהם גם הועברו לרשויות המקומיות וגם לקופות החולים ששם יש לנו באמת איזשהו פרויקט שנותן מענים לכל מי שאין לו תמיכה משפחתית, אנחנו איתם בקשר יומיומי ואנחנו גם יודעים עליהם

גלית עגיב:  אני רק רצית קצת לשתף בנושא של צרכים שעולים, אנחנו כמובן עושים ביקורים בכל בתי המלון ונפגשים עם כל ניצולי השואה ואנחנו מזהים בעיקר בעיות שקשורות לנושאים הרפואיים, העובדות הסוציאליות שנמצאות בבתי המלון מנסות עד כמה ובאמת עושות עבודה נפלאה של תיווך ושל ניסיון לתת את המענים, אבל יש מענים שהם ברמה יומיומית, כמו אנשים שצריכים פיזיותרפיה, אנשים שצריכים ריפוי בעיסוק, אנשים שצריכים להחליף את המזרן שלהם, כי אתם יודעים שאנשים קשישים קשה להם לישון על מזרנים רכים ואנחנו נתקלנו כבר במקרים שבגלל הקימה המאוד קשה, אנשים נפלו, מעדו והמצב שלהם התדרדר, כאלו שאנחנו כולנו יודעים שאין אביזרי נגישות בתוך חדרי האמבטיה והשירותים שזה גם משהו שמקשה עליהם

גלית עגיב:  אני יכולה גם להגיד שאנשים כמה שהם מודים על הארוחות במלון, שלוש ארוחות ביום, הם גם יודעים להגיד שהם עלו במשקל הגוף, כאלה שדיווחו שהם עלו חמישה-שישה קילוגרמים, למרות הפעילות שלהם

חוה אתי עטייה: סליחה, יש כאלה שדיווחו שיש מחסור באוכל, רק ארוחה אחת במקום שלוש ארוחות

גלית עגיב: אני שמעתי על כאלה שבוחרים ביוזמתם לא להיכנס לחדר האוכל, כי באמת הם כבר לא יודעים איך להשתלט על הנושא הזה של התזונה ואני חושבת שבאמת, מה שאני חושבת ומרגישה שאנחנו צריכים שם בכל בית מלון, אני לא מדברת על מתכללים ברמה גבוהה, אני מדברת על משהו פרקטי בכל בית מלון צריך להיות עובד סוציאלי, צריך להיות דיאטנית שתעשה ביקורים אצל הקשישים האלה ותוודא ותכין איתם תוכנית של תזונה מתאימה, מרפאה בעיסוק, או פיזיותרפיסטית שבודקת מה קורה איתם, בין אם זה מזרנים, בין אם זה ציוד נגיש ואפילו הייתה לנו בת של ניצולת שואה בת 94, עם בת שלה שהיא בת 72 שהגיעו משלומי לירושלים, פעם ראשונה שהיא יוצאת מהאזור שלה והיא הייתה צריכה לחפש עבור אימה, חצי יום בית מרקחת, אז מה שאני יכולה להציע, אני לא יודעת אם תקבלו את זה, או לא, אבל אני באמת חושבת שאולי צריך בכל בית מלון, גם איזשהו מודיעין שיישב שם ויתווך בית הקשישים - - -     

ישראל אייכלר: אנחנו חשבנו שיש דבר כזה, כי דיברנו על זה שיהיה בכל מקום ויש עובדים סוציאליים בכל מקום

גלית עגיב: העובדים הסוציאליים לא יכולים גם לתת הכוונה - - - 

ישראל אייכלר: כל מה שאת אומרת לי אלה דברים שצריכים מענים ביומיום

גלית עגיב: העובדים הסוציאליים גם לא יכולים לתת את כל ההכוונות

ישראל אייכלר: אבל לדעת איפה שיש בית מרקחת בירושלים, אני לא מאמין ש-     

גלית עגיב: בית מרקחת בירושלים, אפילו ספרים, אפילו סופרים שהם צריכים לקנות בקבוקי מים

ישראל אייכלר: זה נשמע שמשהו פה חסר בקשר, כי - - -     

גלית עגיב: ועוד משהו יש גם חדרים בבתי מלון, אם אתם יודעים, או לא יודעים שאין מקררים, יש מיני בר, המיני בר הם לא יכולים להכניס יוגורטים, גבינות, לפעמים הם רוצים בסך הכול יוגורט לאכול, זה משהו שלא מתאפשר להם

ישראל אייכלר: טוב, תודה רבה, אנחנו פירטנו את כל הדברים

ישראל אייכלר:  אני רוצה לעבור לפי הסדר, קודם כל, ביקשה חברת הכנסת ביטון לדבר עכשיו, או שאת רוצה לתת לארגונים?     

דבורה ביטון: כבוד היושב ראש, הלו"ז של הוועדות, יש הרבה מה לעשות בימים אלה

דבורה ביטון:  אני שומעת כאן את כל מה שנעשה ובאמת אני מברכת, אבל עם זאת חסר לי שני דברים משמעותיים, אחד זה האם יש התייחסות למצבם הרגשי של אותם מבוגרים שמנתקים אותם בעצם מהסביבה, אנחנו צריכים לזכור שבגילאים האלה זה די דומה לילדים, זאת אומרת הם מגיעים לסביבה אחרת, יש להם בבית יותר נגיש, פחות נגיש - - -     

ישראל אייכלר: ילדים מסתגלים הרבה יותר מהר

דבורה ביטון: כן, אבל החוויה גם לאלה שהיו בעוטף שחוו, זה כבר משהו אחר והיום שמעתי סיפור של מישהי שהיא אמרה, סבא שלי לפני שהתפננו אז היה לו קצת דמנציה, היא אומרת מהרגע שהתפננו, הוא פשוט לא זוכר כלום, כאילו התנתק, עכשיו יכול להיות שהייתה החמרה, אולי בגלל האירוע, כי היו מחבלים בקיבוץ, אז צריך איזושהי התייחסות לנושא הזה והאם מישהו שם על זה וצריך לזכור גם שאנחנו נכנסים לתקופת חורף, בהרבה קיבוצים שמתארחים בבתי הארחה, המקום לא ערוך לחורף, זה חדרים קטנים והרוב זה מדשאות וכו' והשאלה, איך אנחנו נערכים, גם בסוגיה הזו, ברור שהבעיה היא כלל, אבל בטח ובטח שמדובר בזקנים שהחוסן והחימום אצלם דרוש קצת יותר, אז גורמי הרווחה תנו את דעתכם על זה, יש המון קיבוצים בשפיים, שדות ים שיש שם אוכלוסייה שחוותה את התופת והקיבוצים זה בתי הארחה, בדרך כלל בתי הארחה זה קיץ ואז כל המדשאות והכול זה חשוף, מה שעלול למנוע מהקשישים שלנו לצאת החוצה להתאוורר, להרגיש קצת לנפש

דבורה ביטון:  תודה

ישראל אייכלר: תודה רבה, חברת הכנסת עטייה בבקשה

חוה אתי עטייה: אני פונה ליריב מן, קיבלתי פנייה ואז אני אין לי בעיה, כולם מכירים, אנחנו נגישות, חברי כנסת נגישים ואז מי שמכיר אותנו אז אנחנו מטפלים בפניות פרטני וזה המזל שלהם ונניח קיבלתי פנייה, כל הזמן אני מקבלת מענה מעל ומעבר ממשרד הרווחה, אין ספק, אין לי תלונות, לדוגמא קיבלתי פנייה ואז מישהו מהרווחה שמטפל גם על הפניות, הוא אומר לי מה את רוצה, אני לא יכול לטפל פה, הוא שייך למשרד הבריאות, אבל הוא טיפל, אין אפס, הוא טיפל, הוא עובד דיאליזה הכול, אז אני רוצה לדעת באמת בישיבה הזאתי, אולי שיקום, שיהיה איגום משאבים מכל המשרדים הממשלתיים, יש ביטוח לאומי, הנגב והגליל, הרבה הרבה משרדים, יש הרבה כפילויות, למה שיהיה איך אתה אמרת, לא יודעת, בקבינט החברתי, כלכלי - -     

יריב לוין: נכון

חוה אתי עטייה:  שיהיה מישהו אחד אמון על האזרחים הוותיקים, יהיה איגום משאבים, תעשו ישיבות מעקב ואנחנו נפנה, פחות או יותר, אני חושבת שזה הכי טוב

יריב לוין: אדוני היושב ראש, אני יכול לענות לחברת הכנסת ברשותך

ישראל אייכלר: כן, בשמחה

יריב לוין: וגם לחברת הכנסת שיצאה כרגע

ישראל אייכלר: אבל בקצרה, כי אנחנו צריכים להתכנס

יריב לוין: כן, קודם כל אני מודה שהיא אמרה נקודה מאוד חשובה של חלק מהקיבוצים בעוטף באמת נמצאים בבתי הארחה צמודי חוף נגיד כמו שפיים שאולי באמת פחות מתאימים לחורף והחבר שלי אלון ממשרד התיירות אולי יתייחס לכך וזה מחשבה באמת שאני מודה שלא חשבנו עליה וניתן עליה את הדעת

יריב לוין:  לגבי הנושא של מענים אחרים, אנחנו צריכים להגביר אותם, אנחנו כרגע נתמקד מאוד במלונות במענים קבוצתיים, כי אנחנו מתקשים להגיע לכל אחד ואחד וגם הרבה אזרחים וותיקים, להנגיש טיפול שהוא אישי הוא לפעמים נתקל בסירוב ושאתה אומר, בוא תרד לפעילות שיש מישהו עם אקורדיון ושיש איזשהו פעילות חברתית, או בוא נצא רגע לטיול קצר מסביב למלון, זה דווקא יותר אנשים מוכנים להתחבר לזה, זה מהניסיון שלנו ואני רוצה להגיד לך שהמלחמה הזאת חשפה, תראו אתם ידעתם תמיד הרי שהפיצול בנושא מתן המענה לאזרחים וותיקים הממשלתי מפוצל במספר גופים ממשלתיים, נגב גליל, רווחה, ביטוח לאומי, משרד הבריאות, אני אגיד דבר אחד ולא סיכמתי אותו, לא עם השר שלי ולא עם המנכ"ל שלי, אנחנו בנינו במשרד הרווחה מערכת שמסוגלת לקלוט שורה שלמה של פעולות ממשלתיות ולרכז את המאמץ באזרחים וותיקים, יש לנו דיאלוג טוב עם כל המשרדים, אנחנו קיימנו שתי פגישות תיאום עם כל משרדי הממשלה, כולל קליטה, כולל שיכון, דובר פה על מקבצי דיור, אנחנו נענים, מוכנים להיעתר לאתגר הזה, זה החובה שלנו, אנחנו לא נבקש שום תקן על הדבר הזה - - -     

גלית עגיב: כמו היועץ התזונתי, זה חשוב, תבדוק על התזונה שלהם

ישראל אייכלר: יריב מן, תרשום כל מה שאמרה הגברת שייצגה את ניצולי השואה ותרכז את כל מה שאמרת בקרב האנשים שבאמת יגיעו לכל אותם האנשים עם הבעיות שהיא העלתה, אתה שמעת את הדברים

יריב לוין: כן, לגמרי וחלק מהדברים, אני מודה, גלית באמת עושה עבודה מקצועית ודיברנו - - -     

ישראל אייכלר: לא, אני מדבר על הפתרונות שיש לך

יריב לוין: כן

ישראל אייכלר: עכשיו נעבור לארגון איגוד קידום קהילות דיור למבוגרים בישראל, ארגון בתי אבות, יולי גת, בבקשה

יולי תמיר: תודה רבה

יולי תמיר:  אנחנו איגוד בתי האבות ודיורים מוגנים, בשוטף אנחנו עובדים עם משרד הרווחה ויש לא מעט נושאים שאנחנו מתעמתים בנושאים שלהם, אבל אני חייבת להגיד שבנושא של המלחמה, מיד הייתה היענות מצד המנהלים של בתי הדיור המוגן ומשרד הרווחה הרים את הכפפה, אנחנו בימים אלה יוצאים לקלוט את כל המפונים, כל אלה שמדברים עליהם מבתי המלון שלא יכולים להיות שם וכל אלה שעדיין נשארים בבתיהם

יולי תמיר:  אני חייבת פה להדגיש ולומר שהפתרון של בתי דיור מוגן הוא פתרון שעונה כמעט על כל הבעיות שעלו כאן, בבתי דיור מוגן יש אחיות, יש רופאים, יש עובדים סוציאליים, יש פעילויות הפגה, יש אוכל מסודר ומותאם - - -     

ישראל אייכלר: יש מקום לאנשים נוספים שירצו לעבור?     

יולי תמיר: כן, כן, אנחנו מדברים על מאות מקומות, אנחנו עם משרד הרווחה בהתקשרות ואנחנו יוצאים לדרך - - -     

ישראל אייכלר: זאת אומרת, אם בבתי המלון יש אנשים, הוזכרו פה, שלא מרגישים נוח, אפשר להכניס אצלכם?     

יולי תמיר: התשובה היא כן, ההחלטה מי יופנה לא שלנו, של משרד הרווחה - - -     

ישראל אייכלר: כן, כן, אם משרד הרווחה יזהה מישהו שיש לו בעיה, אתה שומע, מר פרלוב, אם יש מישהו שי שלו בעיה במלון והבאתם דוגמאות של אנשים שיש להם בעיות במלון, אז יש עדיין בדיור המוגן, בבתי האבות, הם אומרים שהם ערוכים לקבל ולקלוט את כולם

יריב לוין: בהתאם לבדיקה מקצועית ובדיקה

ישראל אייכלר: שלך, כן

יולי תמיר: אנחנו לא מקבלים ישירות, אנחנו מקבלים ממשרד הרווחה

ישראל אייכלר: משרד הרווחה, אני רואה את זה כבשורה, אני מבקש ממשרד הרווחה להתארגן לזה

יריב לוין: כן

שלמה פרלוב: אפשר לקבל את הפרטים של הגברת?     את הפרטים של הגברת אפשר לקבל, אבל לא אני קובעת מי זכאי

יריב לוין: יש לנו חמ"ל פינויים

ישראל אייכלר: זה צריך לעבור דרך משרד הרווחה, אבל תרכז את זה מר פרלוב, זו עבודת קודש, יש אנשים שהם במצוקה, הם לא יודעים ששם יש מקום, הם לא יכולים לקבל אותו בלי משרד הרווחה

יריב לוין: 118 זה מתחבר לחמ"ל פינויים, חמ"ל פינויים עובדים עם האנשים הטובים פה, מעבירים להם שמות, סוכם - - -     

ישראל אייכלר: אתה אומר חמ"ל פינויים, כאילו אני יודע מזה, או איפה זה, אם אני לא יודע, אני עוד לא כזה קשיש, איפה החמ"ל הזה?     

יריב לוין: החמ"ל הזה נמצא במשרד הרווחה, הוא מתואם - - -     

ישראל אייכלר: אותו מספר?     

יריב לוין: דרך 118, אדם פונה, נותן את שמו, שואלים אותו, איפה את הגר, שואלים אותו אם הוא יכול לצרף מסמכים רפואיים והחמ"ל פינויים שלנו שמתואם עם אגף הגריאטריה למשרד הבריאות, מקבל את ההחלטה, לאן נכון להפנות את האדם

יריב לוין:  עכשיו, תראה - - - 

ישראל אייכלר: אולי עשינו משהו מר פרלוב היום, כי אם אתם תצליחו לארגן את האנשים האלו, נוכל לפתור הרבה בעיות, בלי בעיות

יריב לוין: אני אגיד יותר מזה, פונים אליי גם לטלפון האישי, אנחנו לא נשאיר אף בנאדם בלי לקבל מענה

ישראל אייכלר: תודה, תודה

יולי תמיר: עוד מילה שאני רוצה לומר ברשותך, תמיד נקודות הקצה מציפות הרבה מאוד בעיות שהן בשגרה והנושא הזה של משרד מתכלל את כל הנושא של האזרחים הוותיקים הוא קריטי, כיוון שבסופו של דבר בזה שזה מחולק למשרדים שונים, האזרח הוותיק הזקן נפגע, הוא נדרש לעבור ממוסד למוסד, ממערכת למערכת, רק בגלל שינוי מצבו, הוא מטורטר בלי סוף בין כל המשרדים ואני חושבת שצריך לנצל, לצערי, את מה שקרה עכשיו, שמציף את הבעיות האלה ולפתור אותם גם בשגרה

ישראל אייכלר: תודה רבה

ישראל אייכלר:  אנחנו נעבור עכשיו לקואליציית הורים לילדים עם צרכים מיוחדים, אבל אנחנו לא דנים עכשיו בילדים

רויטל לן כהן: אני יודעת, אנחנו דנים באנשים מבוגרים, נכון, אני באה הנה כדי - - -     

ישראל אייכלר: עורכת דין רויטל לן כהן, בבקשה

רויטל לן כהן: נכון, עורכת דין לן כהן מהקואליציה, מה שאני רוצה להזכיר שהילדים האלה גדלים וזה נכון שהם מעל גיל מסוים הם לא נחשבים אנשים עם מוגבלות, אלא קשישים, אבל בתוך הקשישים האלה יש אנשים עם מוגבלות שכלית ואנשים עם אוטיזם ואנשים עם עוד מגוון מוגבלויות שגרו בבית, הם לא בהכרח בתוך מוסדות וכשעושים פינוי כזה, צריך לזכור שיש גם אנשים שצריכים במקומות שאליהם הם פונו, תיווך, סיוע ולכן אני נמצאת פה להזכיר את זה, כי הרי בגיל מסוים הם מפסיקים להיות נכים, הם מפסיקים להיות אדם עם מוגבלות, הם הופכים להיות רק אנשים, אז איפה רשום שהם קיימים בכלל? מי יודע עליהם? האם יש להם שירות ש- - -     

ישראל אייכלר: מה התשובות שלך? שאין

רויטל לן כהן: אני לא קיבלתי, וודאי, אין, עד כמה שאני יודעת אין

ישראל אייכלר: צריך לחשוב על זה במשרד הרווחה

רויטל לן כהן: אין מיפוי שלהם

ישראל אייכלר: את העלית שאלה עקרונית של כל ימות השנה, אדם ברגע שהוא הגיע לגיל מסוים, כל הזכאויות שלו מהילדות ועד זה, נעלמים

רויטל לן כהן: אנחנו טוענים שזה טעות

ישראל אייכלר: פתאום שנהפך לקשיש נעלמו כל זכויותיו, תיקחו את זה בחשבון שצריך לדון על זה וגם אנחנו נצטרך לדון בעניין הזה של אנשים שמאבדים את כל זכויותיהם ברגע שהם נהיים קשישים, קשישים מושב זקנים

רויטל לן כהן: גם אם הם מפסיקים לקבל קצבה, חייב להיות מיפוי שלהם לאורך כל החיים

ישראל אייכלר: תודה, תודה רבה

ישראל אייכלר:  אני רוצה לתת לנגישות ישראל, עורכת דין זכאי

ענת אריאל זכאי: תודה, עורכת דין ענת אריאל זכאי, אני היועצת המשפטית של עמותת נגישות ישראל ורציתי להגיד באמת, כמו הרבה ארגונים אחרים, מהשביעי באוקטובר, אנחנו הפכנו את כל העמותה לסוג של חמ"ל ואנחנו בעצם, כל הפעילות שלנו הפכה לסיוע, פינוי ומציאת דיור חלופי לאנשים עם מוגבלות ואזרחים וותיקים, שכמו שאנחנו יודעים אזרחים וותיקים, פעמים רבות גם הם עם מוגבלות תלויות גיל ואני יכולה להגיד שמהשטח, מה שאנחנו באמת רואים והעמותה עובדת בשיתוף פעולה, גם עם משרד התיירות והמון עם משרד הרווחה, שיתוף פעולה שנושא פרי ובאמת עוזר להמון המון אנשים

ענת אריאל זכאי:  אנחנו רואים חוסר במענים של אנשים, אני אתייחס כרגע לאזרחים וותיקים שהם מפונים לבתי מלון, אנחנו מפנים אותם, אנחנו מאכלסים אותם בבתי מלון בכל רחבי הארץ ואין להם מענים בתרופות, בטיפולים רפואיים, בדיקות רפואיות, הם בעצם פונו הרי לאזור מגורים אחר, אין להם את המענים לטיפולים ולבדיקות באזור מגורים שלהם, אין להם הרבה פעמים עזרה - - -     

ישראל אייכלר: כל מה שאת אומרת כבר נאמר פה בדיון

ענת אריאל זכאי: חשוב לי להגיד ש- - -     

ישראל אייכלר: תני לי רק להציע לך משהו, דיברה פה הנציגה של בתי הדיור המוגן, היא אמרה שיש להם מקומות, את תפני את אותם אנשים - - -     

ענת אריאל זכאי: אנשים שצריכים סיוע כזה סיעודי, או דומה לסיעודי, או איזשהו סיוע כזה, אנחנו תמיד מפנים ומציעים, אני מדברת על המון המון אזרחים וותיקים שלא רוצים לגור בדיור מוגן עכשיו, או בסיעודי, הם אנשים מתפקדים - --          

ישראל אייכלר: איפה הם רוצים לגור? אני רוצה לסגור את הדיון ואני חייב לסיים

ענת אריאל זכאי: הם מעדיפים בתי מלון מאשר דיור מוגן

ישראל אייכלר: אז טוב להם בבתי המלון, אז למה את מתארת שאין להם את כל הדברים האלה?     

ענת אריאל זכאי: חסר להם סיוע, חסר להם מענים בריאותיים, רפואיים

ישראל אייכלר: אבל דובר פה שיש עובדת סוציאליות בכל מקום וצריך - - -     

ענת אריאל זכאי: וכמו שנאמר פה גם על שורדי השואה וגם מבזכות, חסר - - -     

ישראל אייכלר: את אומרת שעדיין חסר הדבר הזה

ענת אריאל זכאי: העובדת הסוציאלית לא מצליחה להשתלט על כל הבקשות, אני רוצה רק עוד נקודה לגבי הרכבים הנגישים שדובר פה, בוודאות חסרים רכבים נגישים, העמותה עצמה רכשה מתרומות מהשביעי באוקטובר שני רכבים שאנחנו עוזרים למשרד הרווחה לעזור בפינויים וברכבים נגישים שצריך, יש מחסור אדיר ואנשים עם מוגבלות וותיקים - - -     

ישראל אייכלר: היא דיברה על שתי מכוניות שיש להם סך הכול

ענת אריאל זכאי: חסר, אנחנו באופן פרטי עוזרים, כי חסר

ישראל אייכלר: תודה רבה

יריב לוין: אני חייב להגיד קודם כל, כל הכבוד ותודה, אבל אני אומר ש- אני אגיד ככה, בתי המלון הם פחות ה- אנחנו מעודדים אנשים כן לעבור לבתים שיותר מתאימים להם, כי אני אמרתי מראש, בית המלון ועושים פה מאמצים אדירים בתי המלון, הם לא תמיד עונים על הצרכים של אזרח וותיק - - -     

ענת אריאל זכאי: אבל יריב - - -     

ישראל אייכלר: אני לא פותח עכשיו דיון, הדברים מוצו - - -     

יריב לוין: אבל אי אפשר עכשיו לשבור אמבטיות במלון, אנחנו באירוע זמני של מלחמה

ישראל אייכלר: הדברים מוצו, אנחנו העלנו את הבעיות, אני מבקש ממשרד הרווחה וגם ממשרד הנגב והגליל וגם ממשרד התיירות, כל הדברים שביקשנו במשך הדיון, שיגיע אלינו בוועדה, התשובות שלכם יעלו באתר הוועדה, כך שכל אזרח יוכל לראות מה אנחנו עושים, תודה רבה לכל אלה שבאו, הישיבה הזאת נעולה